РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број: 06-2/480-21

18. новембар 2021. године

Б е о г р а д

З А П И С Н И К

29. СЕДНИЦЕ ОДБОРА ЗА КУЛТУРУ И ИНФОРМИСАЊЕ

НАРОДНЕ СКУПШТИНЕ РЕПУБЛИКЕ СРБИЈЕ,

ОДРЖАНЕ 17. НОВЕМБРА 2021. ГОДИНЕ

Седница је почела у 13,00 часова.

 Седницом је председавала Сандра Божић, председник Одбора.

 Седници су присуствовали: Вук Мирчетић, Лав Григорије Пајкић, Александар Чортић, мр Јадранка Јовановић, Милош Терзић, Милица Обрадовић и Жељко Томић (дошао у току усвајања записника Одбора), чланови Одбора.

Седници су присуствовали: Љубомир Марић (Јован Колунџија), Небојша Бакарец, Зоран Томић (мр Јадранка Јовановић), Јелена Михаиловић (Снежана Пауновић), Јустина Пупин Кошћал (Дуња Симоновић Братић), Александар Јовановић (дошао у току треће тачке дневног реда) (Мира Петровић) и Самира Ћосовић (Наташа Михаиловић Бацић), заменици чланова Одбора.

 Седници нису присуствовали: проф. др Марко Атлагић, Милена Поповић и Розалија Екрес, као ни њихови заменици.

 На предлог председавајућег, чланови Одбора су, једногласно (12 за) усвојили следећи

Д н е в н и р е д

1. Одређивање додатног рока за уређивање поднетог предлога кандидата за избор члана Савета Регулаторног тела за електронске медије, којe су предложила удружења чији су циљеви остваривање слободе изражавања и заштита деце;
2. Утврђивање листе кандидата и листе организација за члана Савета Регулаторног тела за електронске медије којe су предложила удружења чији су циљеви остваривање слободе изражавања и заштита деце;
3. Одлучивање о покретању поступка за предлагање кандидата за избор члана Савета Регулаторног тела за електронске медије које предлажу универзитети акредитовани у Републици Србији.

Пре преласка на разматрање утврђеног дневног реда Одбор је, већином гласова (12 за, један члан није гласао) усвојио:

- Записник 26. седнице Одбора за културу и информисање, одржане 29. септембра 2021. године;

- Записник 27. седнице Одбора за културу и информисање, одржане 26. октобра 2021. године;

-Записник 28. седнице Одбора за културу и информисање, одржане 3. новембра 2021. године.

ПРВА ТАЧКА ДНЕВНОГ РЕДА: Одређивање додатног рока за уређивање поднетог предлога кандидата за избор члана Савета Регулаторног тела за електронске медије, којe су предложила удружења чији су циљеви остваривање слободе изражавања и заштита деце

У уводним наводима, председник Одбора Сандра Божић, подсетила је чланове Одбора да је на 27. седници, одржаној 26. октобра 2021. године, донета Одлука о покретању поступка за предлагање кандидата за избор члана Савета Регулаторног тела за електронске медије које предлажу удружења чији су циљеви остваривање слободе изражавања и заштита деце.

Додала је и то да је на основу тачке 5. ове одлуке, а у складу са чланом 10. став 1. Закона о електронским медијима, служба Одбора објавила Јавни позив за предлагање кандидата за избор члана Савета Регулаторног тела за електронске медије 27. октобра 2021. године у „Службеном гласнику Републике Србије“, односно 28. октобра 2021. године у дневном листу „Политика“ и на интернет страници Народне скупштине.

Напоменула је, да су на основу члана 10. став 2. Закона о електронским медијима, удружења имала рок од 15 дана, да доставе образложени предлог два кандидата за члана Савета Регулатора.

Нагласила је да су предлоге кандидата за члана Савета Регулатора доставила укупно **23 удружења** која су за кандидате предложила Радоја Кујовића и Зорана Миросављевића.

Удружења су следећа:

1. Савез параплегичара и квадриплегичара Србије
2. Савез слепих Србије
3. Савез удружења за помоћ ментално недовољно развијеним особама Србије
4. Удружење за помоћ особама са сметњама у развоју Стари град „Живимо заједно“
5. Друштва за помоћ ментално недовољно развијеним особама општина Александровац
6. Међуопштинска организација глувих и наглувих Пирот
7. Основна организација глувих и наглувих Крушевац
8. Међуопштинске организација Савеза слепих Србије Пожаревац
9. Међуопштинска организација слепих и слабовидих у Пироту
10. Међуопштинско удружење глувих и наглувих Пожаревац
11. Креативно забавна радионица за младе „Urban Stream“
12. Друштво за церебралну и дечију парализу Пожаревац
13. Удружење грађана „Шанса“ Пожаревац
14. Окружна организација савеза слепих Србије Крагујевац
15. Удружење за помоћ МНРО Звездара
16. Удружење са менталним инвалидитетом Ниш
17. Удружење за помоћ МНРО Ивањица
18. Удружење за помоћ ментално недовољно развијеним особама у Врању
19. Друштво за помоћ МНРЛ Брус
20. Удружење МНРЛ Пирот
21. Удружење за помоћ ментално недовољно развијеним особама Прибој
22. Удружење тумача знаковног језика Србије „Једро“
23. Друштво за помоћ МНРЛ града Краљева

 Напоменула је да удружења нису доставила уверење, у законом прописаном року, да кандидат, Зоран Миросављевић није осуђиван на казну затвора од најмање шест месеци, већ је достављена потврда о пријему захтева за издавање уверења, дана 12. новембра 2021. године када је и поднета целокупна документација.

С тим у вези, предложила је да Одбор, у складу са чланом 10. став 6. Закона о електронским медијима, продужи рок за доставу доказа о испуњености услова за наведеног кандидата.

Није било дискусије.

Одбор је, једногласно (13 за) прихватио одређивање додатног рока за уређивање поднетог предлога кандидата за избор члана Савета Регулаторног тела за електронске медије, који су предложила удружења чији су циљеви остваривање слободе изражавања и заштита деце.

ДРУГА ТАЧКА ДНЕВНОГ РЕДА: Утврђивање листе кандидата и листе организација за члана Савета Регулаторног тела за електронске медије којe су предложила удружења чији су циљеви остваривање слободе изражавања и заштита деце

С обзиром да је утврђен додатни рок да удружења уреде свој предлог, односно доставе доказ о испуњености услова за кандидата Зорана Миросављевића, председник Одбора је обавестила чланове Одбора да је 16. новембра 2021. године, Савез параплегичара и квадриплегичара Србије, доставио уверење да кандидат није осуђиван на казну затвора од најмање шест месеци, на основу чега је закључила да је испуњен услов из члана 10. став 6. Закона о електронским медијима.

 Није било дискусије.

Предложила је да Одбор, у складу са чланом 10. Закона о електронским медијима, утврди листу кандидата за члана Савета Регулаторног тела за електронске медије која се бира на предлог удружења чији су циљеви остваривање слободе изражавања и заштита деце, а на којој ће се налазити:

1. **Радоје Кујовић и**
2. **Зоран Миросављевић.**

Одбор је, једногласно (14 за) утврдио Листу кандидата за члана Савета Регулатора, који се бира на предлог удружења чији су циљеви остваривање слободе изражавања и заштита деце, у предложеном тексту**.**

Предложила је да Одбор, у складу са чланом 10. Закона о електронским медијима, утврди Листу организација које заједно чине јединственог овлашћеног предлагача - удружења чији су циљеви остваривање слободе изражавања и заштита деце, а на којој ће се налазити:

1. Савез параплегичара и квадриплегичара Србије;
2. Савез слепих Србије;
3. Савез удружења за помоћ ментално недовољно развијеним особама Србије;
4. Удружење за помоћ особама са сметњама у развоју Стари град „Живимо заједно“ ;
5. Друштва за помоћ ментално недовољно развијеним особама општина Александровац;
6. Међуопштинска организација глувих и наглувих Пирот;
7. Основна организација глувих и наглувих Крушевац;
8. Међуопштинске организација Савеза слепих Србије Пожаревац;
9. Међуопштинска организација слепих и слабовидих у Пироту;
10. Међуопштинско удружење глувих и наглувих Пожаревац;
11. Креативно забавна радионица за младе „Urban Stream“ ;
12. Друштво за церебралну и дечију парализу Пожаревац;
13. Удружење грађана „Шанса“ Пожаревац;
14. Окружна организација савеза слепих Србије Крагујевац;
15. Удружење за помоћ МНРО Звездара;
16. Удружење са менталним инвалидитетом Ниш;
17. Удружење за помоћ МНРО Ивањица;
18. Удружење за помоћ ментално недовољно развијеним особама у Врању;
19. Друштво за помоћ МНРЛ Брус;
20. Удружење МНРЛ Пирот;
21. Удружење за помоћ ментално недовољно развијеним особама Прибој;
22. Удружење тумача знаковног језика Србије „Једро“;
23. Друштво за помоћ МНРЛ града Краљева.

Одбор је, једногласно (14 за) утврдио Листу организација које заједно чине јединственог овлашћеног предлагача - удружења чији су циљеви остваривање слободе изражавања и заштита деце, у предложеном тексту**.**

Обавестила је све присутне да ће сагласно одредбама Закона о електронским медијима утврђена Листа кандидата и листа организација бити објављена на интернет страници Народне скупштине.

ТРЕЋА ТАЧКА ДНЕВНОГ РЕДА: Одлучивање о покретању поступка за предлагање кандидата за избор члана Савета Регулаторног тела за електронске медије које предлажу универзитети акредитовани у Републици Србији

Председник Одбора, подсетила је чланове да је на 27. седници Одбора за културу и информисање, одржаној 26. октобра 2021. године, донета Одлука о покретању поступка за предлагање кандидата за избор члана Савета Регулаторног тела за електронске медије које предлажу универзитети акредитовани у Републици Србији.

Навела је да су на основу члана 10. став 2. Закона о електронским медијима, универзитети акредитовани у Републици Србији, имали рок од 15 дана, да доставе образложени предлог два кандидата за члана Савета Регулатора.

Обавестила је све присутне, да у наведеном року служба Одбора није примила ниједан образложен предлог за члана Савета Регулатора, од овог овлашћеног предлагача.

 Имајући наведено у виду, констатовала је да је неопходно да Одбор покрене поступак предлагања кандидата за избор члана Савета Регулаторног тела за електронске медије за овог овлашћеног предлагача.

 Образложила је да је поступак предлагања чланова Савета Регулаторног тела за електронске медије регулисан чл. 10. и 11. Закона о електронским медијима.

Није било дискусије.

Одбор је, једногласно (14 за) донео Одлуку о покретању поступка за предлагање кандидата за избор члана Савета Регулаторног тела за електронске медије, које предлажу универзитети акредитовани у Републици Србији, заједничким договором, у предложеном тексту.

Одбор је, једногласно (14 за) утврдио текст Јавног позива за предлагање кандидата за избор члана Савета Регулатора, у предложеном тексту.

Обавестила је чланове Одбора, да ће Јавни позив за предлагање кандидата за избор члана Савета Регулатора, бити објављен у “Службеном гласнику Републике Србије”, дневном листу “Политика”, као и на интернет страници Народне скупштине.

Седница је завршена у 13,15 часова.

СЕКРЕТАР ПРЕДСЕДНИК

 Дана Гак Сандра Божић